הקיסריאום של אלכסנדריה

הקיסריאום של אלכסנדריה הוא מקדש עתיק באלכסנדריה, מצרים. יזמה את בנייתו קלאופטרה השביעית מממלכת תלמי, פרעה האחרון של מצרים העתיקה, לכבוד אהובה יוליוס קיסר או מארק אנטוניוס. את המבנה סיים הקיסר הרומי אוגוסטוס, לאחר שניצח את מארק אנטוניוס וקלאופטרה במצרים. הוא הרס את כל עקבותיו של אנטוניוס באלכסנדריה, וככל הנראה הקדיש את המקדש לכת שלו.

המבנה הוסב לכנסייה נוצרית בסוף המאה ה-4. הפטריארך של אלכסנדריה בשנים 412 עד 444, קיריליוס האלכסנדרוני, הסב אותו למפקדה שלו.

הפילוסופית והמתמטיקאית היפאטיה נרצחה בלינץ' בקיסריאום על ידי המון נוצרי בשנת 415. הם הפשיטו אותה וקרעו אותה לגזרים.

חלקים של המקדש שרדו עד המאה ה-19. המחטים של קלאופטרה, אובליסקים שניצבו על יד המקדש, עומדים כעת בסנטרל פארק בניו יורק ועל סוללת התמזה, בלונדון. את המידע אודות הקיסריאום, סיפקה העבודה הארכאולוגית התת-ימית של פרנק גודיו והמכון האירופי לארכאולוגיה תת-ימית (IEASM) בנמל המזרחי של אלכסנדריה. מאמר "הקיסריאום", שפורסם בשנת 2021, חושף כי עבודות הקרקע לבניית המקדש החלו לפני שלטונה של קלאופטרה השביעית. הוא מתייחס לקשר של הבניין עם הנמל בהתבסס על טקסטים עתיקים. המאמר מתאר את מיקומם של מחטי קלאופטרה מיקומם של מחטי קלאופטרה והוא מספק אינדיקציות לגבי מיקומו של המקדש עצמו.

כיום, ניצב באתר הקיסריאום פסל גדול של המנהיג הלאומני האלכסנדרוני סעד זע'לול (1859-1927).

ראו גם
 אדריכלות מצרית עתיקה
 היסטוריה של אלכסנדריה

הערות שוליים 

אלכסנדריה: מבנים
בית תלמי
האימפריה הרומית
מצרים ההלניסטית
מקדשים במצרים העתיקה
פילוסופיה יוונית
קלאופטרה השביעית